ALAQUÀS COMMEMORA EL DIA INTERNACIONAL DE LA INFÀNCIA AMB UNA CAMPANYA DE DIFUSIÓ I CONSCIENCIACIÓ SOBRE ELS DRETS DE LES XIQUETES I ELS XIQUETS
15/11/2021

# ALAQUÀS COMMEMORA EL DIA INTERNACIONAL DE LA INFÀNCIA AMB UNA CAMPANYA DE DIFUSIÓ I CONSCIENCIACIÓ SOBRE ELS DRETS DE LES XIQUETES I ELS XIQUETS

*   15/11/2021
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=20153

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20153%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20COMMEMORA%20EL%20DIA%20INTERNACIONAL%20DE%20LA%20INF%C3%80NCIA%20AMB%20UNA%20CAMPANYA%20DE%20DIFUSI%C3%93%20I%20CONSCIENCIACI%C3%93%20SOBRE%20ELS%20DRETS%20DE%20LES%20XIQUETES%20I%20ELS%20XIQUETS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20153/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20153/15112021whatsapp_image_2021-11-15_at_14_05_29_1_Form_4.jpg)](https://www.alaquas.org/ficheros/documentos/2021/2/20153/15112021whatsapp_image_2021-11-15_at_14_05_29_1_Form_10.jpg "<a href='https://www.alaquas.org/ficheros/documentos/2021/2/20153/15112021whatsapp_image_2021-11-15_at_14_05_29_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS COMMEMORA EL DIA INTERNACIONAL DE LA INFÀNCIA AMB UNA CAMPANYA DE DIFUSIÓ I CONSCIENCIACIÓ SOBRE ELS DRETS DE LES XIQUETES I ELS XIQUETS</a>")

La difusió dels drets a través de diferents cartells i un vídeo explicatiu protagonitzat pel Consell de Xiquetes i Xiquets així com l'organització d'una gimcana per a tot el públic infantil formen aquesta campanya

Alaquàs ha posat en marxa una campanya de difusió i conscienciació sobre els drets de les xiquetes i els xiquets amb motiu del Dia Internacional de la Infància que se celebra el dissabte 20 de novembre. La iniciativa es pot veure ja en tots els canals oficials de l’Ajuntament d’Alaquàs així com també en els diferents panells de publicitat exterior coneguts com MUPIS i està protagonitzada pel Consell de Xiquets i Xiquets d’Alaquàs.

L’objectiu d’aquesta campanya és donar a conèixer i posar en valor els drets de la infància i  conscienciar la ciutadania de la importància de treballar dia rere dia pel seu respecte, el seu benestar i el seu desenvolupament. Per aquest motiu, des de l’Ajuntament d’Alaquàs s’han preparat tota una sèrie de cartells protagonitzats per una representació del Consell de Xiquetes i Xiquets a través dels quals es donen a conéixer alguns drets com ara l’habitatge, el ser escoltat, l’educació, el joc , la igualtat i l’atenció sanitària, drets aprovats en la convenció dels Drets de Xiquets i Xiquetes del 20 de novembre de 1989.

A més, s’ha elaborat un vídeo que es publicarà el mateix 20 de novembre amb el qual el Consell de Xiquetes i Xiquets vol posar de relleu la importància de continuar promocionant el coneixement els seus drets perquè tant el públic infantil i adult puguen construir un món millor per a la infància. A més, i per tal d’involucrar als diferents col·legis del municipi en la celebració d'aquesta jornada, des del Consells’ha redactat una carta amb propostes dirigides a l'equip directiu i educatiu.

A més, el divendres 19 de novembre tindrà lloc una gimcana dirigitat a tot el públic infantil que se celebrarà a la plaça de la Constitució perquè totes les persones assistents coneguen de primera mà aquests drets. L’activitat tindrà lloc de 17 a 19 hores i no cal inscripció prèvia per a la seua participación.

L’Ajuntament d’Alaquàs se suma així a la celebració del Dia Internacional de la Infància per tal que les veïnes i els veïns recorden aquesta data en un dia assenyalat com hui i es facen partíceps d’aquesta campanya visualitzant i compartint les imatges. A més, durant tota aquesta setmana es treballaran aquests drets als diferents recursos de temps lliure com les Ludoteques i l’Espai Educatiu i el Centre Obert i es convida a tots els centres escolars a continuar amb aquesta iniciativa a través de jocs i activitats.

L’any 1959 les Nacions Unides van aprovar la Declaració dels Drets del Xiquet que incloïa deu principis. Això va suposar un gran avanç però no era suficient per a protegir els drets de la infància perquè legalment no tenia caràcter obligatori. Després de molts anys de negociacions amb governs de tot el món, líders religiosos, ONG i altres institucions, es va aconseguir acordar el text final de la Convenció sobre els Drets del Xiquet el 20 de novembre de 1989, el compliment del qual seria obligatori per a tots els països que la subscrivien. Es va convertir en llei el 1990, després de ser signada i acceptada per 20 països, (entre ells Espanya on va entrar en vigor el 5 de gener de 1991). Hui en dia la Convenció ja ha estat acceptada per pràcticament tots els països del món. Des de llavors, cada 20 de novembre se celebra a tot el món el Dia Universal de la Infància.

El Consell de Xiquets i Xiquetes d’Alaquàs va ser creat i aprovat en ple el 27 de setembre del 2001, realitzant amb això un suport incondicional als articles 12, 13 i 15 de la Declaració Internacional dels Drets del Xiquet, que reconeixen que les xiquetes i els xiquets tenen dret a la llibertat d'expressió, es tinga en compte la seua opinió, dret a ser escoltats i a la llibertat d'associació i de reunió. Per això, des dels seus inicis ha treballat per la promoció i difusió dels drets de la infància, realitzant diferents campanyes de sensibilització i activitats de participació i d'oci.